SÚKROMNÉ CENTRUM VOĽNÉHO ČASU, TRI HÔRKY 17, KOŠICE

Prihlasovanie na krúžky a stretká v školskom roku 2026/2027
 
➡️ PRIHLÁŠKU NÁJDETE TU! ⬅️
 
Ako funguje elektornická prihláška?
1. Po otvorení aplikácie na adrese prihlasovanie.3horky.sk kliknite na tlačítko PRIHLÁSIŤ SA.
2. V ďalšom kroku zadajte svoju emailovú adresu. Odporúčame zadať adresu, ktorú používate a ktorá môže prijímať emaily, pretože s touto adresou sa budete prihlasovať do systému vždy, keď budete chcieť vytvárať alebo upravovať prihlášky.
3. Na Vami zadaný email príde prihlasovací link. Kliknutím na tento link sa prihlásite do systému.
4. Ak chete prihlásiť na krúžky alebo stretká svoje dieťa, najprv treba do systému zadať Vaše údaje (údaje zákonného zástupcu). Urobíte to tak, že kliknete na možnosť Zákonný zástupca. Postupujte podľa pokynov na obrazovke a zadajte údaje do formulára.
5. Ak chcete prihlásiť seba, pretože ste plnoletou osobou, vyberte možnosť Dospelá osoba. Postupujte podľa pokynov na obrazovke.
6. Po zadaní údajov zákonného zástupcu alebo dospelej osoby môžete začať vytvárať prihlášky. V spodnej časti "Dashboardu" vyberte možnosť Pridať dieťa. Zadajte potrebné údaje. Ak vaše dieťa navštevuje ZŠ sv. Cyrila a Metoda na Bernolákovej 18, nezabudnite to vo formulári označiť - v opačnom prípade pre vás nebudú dostupné na prihlasovanie školské krúžky na ZŠ sv. Cyrila a Metoda.
7. Po zadaní údajov dieťaťa môžete pre dieťa vytvoriť prihlášku. Kliknite na Vytvoriť prihlášku pre dieťa, ktoré chcete prihlásiť. V prvej časti uvidíte osobné údaje dieťaťa tak, ako ste ich zadali. Ak si prajete ich upraviť, môžete tak ešte urobiť.
8. V druhej časti prihlášky máte na výber krúžky a stretká, na ktoré môžete prihlásiť svoje dieťa. Zobrazujú sa len tie krúžky a stretká, ktoré sú vhodné: teda tie, ktoré vyhovujú údajom Vášho dieťaťa (ako napríklad ročník, pohlavie alebo škola). Ak nevidíte krúžok, o ktorý máte záujem, skontrolujte si správnosť zadaných údajov.
9. V tretej časti prihlášky sa vám zobrazuje ročný príspevok podľa toho, aké stretká alebo krúžky ste si vybrali. Máte tiež možnosť označiť, že máte v úmysle odovzdať nášmu SCVČ vzdelávací poukaz alebo čestné prehlásenie. Obe tieto možnosti znamenajú zníženie Vášho ročného poplatku pre SCVČ. Nezabudnite však, že čestné prehlásenie môžete odovzdať len jednému centru voľného času!
10. Keď máte prihlášku vyplnenú a údaje skontrolované, môžete prihlášku odoslať. 
11. Po odoslaní prihlášky už údaje nie je možné meniť. Riaďte sa pokynmi, ktoré sa vám zobrazia: prihlášku si stiahnite do Vášho počítača a vytlačte ju. Potom ju podpísanú prineste čo najskôr do kancelárie SCVČ na Troch hôrkach 17. V prípade, že ste nášmu SCVČ odovzdali aj svojej čestné prihlásenie, nezabudnite podpísať aj toto prehlásenie na vytlačenej prihláške. Súbor PDF obsahuje aj "Rozhodnutie o prijatí". Vytlačte, prosím aj to a prineste ho podpísané spolu s prihláškou do kancelárie. Rozhodnutie potom podpíše aj riaditeľ SCVČ a prihláška vášho dieťaťa bude kompletná.
 
V prípade otázok alebo nejasností nás kontaktujte na cvcvaldoko@3horky.sk alebo priamo v našej kancelárii počas otváracích hodín strediska.
